Rowers soek eerder R10 as iPhoneArgieffoto Volgens die berig het die rowers die pa en sy 19-jarige dogter met vuurwapens aangehou voor hulle met haar handsak, waarin daar ŉ skamele R10 was, gevlug het. Die pa en dogter het ook ŉ iPhone by hulle gehad, maar die rowers het nie daarin belang gestel nie. Die pa het sy dogter by ŉ roomyswinkel in Floridaweg afgelaai toe hulle deur die rowers oorval is. Die rowers het die pa oor die kop geslaan voor hulle vier skote in die lug afgevuur het en in ŉ swart Mercedes Benz met blou ligte gevlug het. Kol. Jay Naicker, woordvoerder van die polisie, en Brian Jackson, besdryfsbestuurder van Blue Security, het die voorval bevestig. Naicker het aan die koerant gesê die polisie ondersoek ŉ saak van poging tot moord en roof.